OzLabs/hebrew-wiki-articles huggingface dataset:
XOXO (אלבום של סומי)

XOXO הוא אלבום האולפן הראשון של הזמרת-יוצרת הקנדית-הולנדית-קוריאנית ג'ון סומי. האלבום יצא לאור ב-29 באוקטובר 2021, על ידי חברת התקליטים The Black Label, והופץ דרך YG Plus ואינטרסקופ רקורדס. האלבום מורכב משמונה רצועות, מתוכן חמש יצאו כסינגלים: "Birthday", "What You Waiting For", "Dumb Dumb", "XOXO" ו-"Anymore".

== רקע ופרסום ==
ג'ון סומי, הידועה כזוכת המקום הראשון בתוכנית "Produce 101", וחברה בלהקת הבנות I.O.I, שנבנתה מזוכות התוכנית, החלה את קריירת הסולו שלה בעקבות סיום פעילות הלהקה תחת חברת התקליטים שלה לשעבר, JYP אנטרטיינמנט. בסופו של דבר היא בחרה לעזוב את JYP ולהצטרף ל-The Black Label, וביוני 2019 פרסמה את הסינגל הדיגיטלי הראשון שלה כסולנית, "Birthday", ואת רצועת הבי סייד, "Outta My Head".<ref></ref> בהמשך, הוציאה ג'ון שני סינגלים דיגיטליים נוספים, "What You Waiting For" ביולי 2020, ו-"Dumb Dumb" באוגוסט 2021. במסיבת העיתונאים ל-"Dumb Dumb", שיתפה ג'ון, "העברתי את השנה האחרונה בלהתאמן ולהקליט שירים רבים מלבד "Dumb Dumb"...ועוד הרבה באים".<ref></ref>

ב-1 באוקטובר 2021, העלתה הזמרת תמונה של ערימת אלבומים, עם הכותרת "XOXO" ושמה מודפס עליהם, כפוסט באינסטגרם שלה, הכולל עם הכיתוב "Soon to be yours xoxo".<ref></ref> ב-14 באוקטובר, The Black Label הודיעה כי סומי תפרסם את אלבומה הראשון באורך מלא, XOXO, בסוף החודש.<ref></ref> בשבוע שלאחר מכן, חשפה ג'ון את תאריך היציאה ושיתפה את רשימת הרצועות של האלבום דרך חשבונות המדיה החברתית שלה.<ref></ref> ב-29 באוקטובר יצא האלבום להורדה דיגיטלית והזרמת מוזיקה, לצד וידאו קליפ לסינגל המוביל, "XOXO".<ref></ref> ב-25 בדצמבר, יצא הקליפ לסינגל "Anymore".

== ביקורות ==

כרמן צ'ין מ-NME ביקרה את השירים באלבום על היותם "חוזרים על עצמם וחסרי השראה" והצהירה כי למרות "הכישרון המוזיקלי האדיר" של סומי, האלבום "לא מצליח להמציא את זהותה". צ'ין הביעה אכזבה גם מכך שמחצית מרשימת הרצועות הקצרה מורכבת מסינגלים קודמים של סומי.<ref name="NME review"></ref>

== פרסים ומועמדויות ==
{| class="wikitable plainrowheaders"
|- align=center
!scope="col"| שנה
!scope="col"| ארגון
!scope="col"| פרס
!scope="col"| תוצאה
!scope="col"| מקור
|-
| align="center" | 2021
|rowspan="2" style="text-align:center" | פרסי מוזיקת הפופ האסייתית
|style="text-align:center" | 20 האלבומים של השנה (חו"ל)
| 
| rowspan="2" style="text-align:center" |<ref></ref>
|-
| align="center" | 2021
|style="text-align:center" | האלבום הטוב ביותר של השנה (חו"ל)
|
|}

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! קוריאה הדרומית
| —
| 55,223<ref>XOXO Sales (55,523 (2021))
*</ref>
|}

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| עולם
| rowspan="2"| 29 באוקטובר 2021
| rowspan="2"| הורדה דיגיטלית • הזרמת מוזיקה
| The Black Label • אינטרסקופ
| style="text-align:center;"|<ref>XOXO
* 
* </ref>
|-
! rowspan="2" scope="row"| קוריאה הדרומית
| rowspan="2"| The Black Label • YG Plus
| style="text-align:center;"|<ref></ref>
|-
| 5 בנובמבר 2021
| CD
| style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:אלבומי 2021
קטגוריה:אלבומים בקוריאנית
קטגוריה:אלבומי חברת אינטרסקופ רקורדס
קטגוריה:אלבומי חברת YG אנטרטיינמנט
הווידויים של אליסטר קראולי: אוטוביוגרפיה

הווידויים של אליסטר קראולי: אוטוביוגרפיה (באנגלית: The Confessions of Aleister Crowley: An Autohagiography) הוא אוטוביוגרפיה חלקית שנכתבה על ידי אליסטר קראולי. הספר מגולל את סיפור חייו, משנותיו הראשונות ועד לאמצע שנות העשרים של המאה ה-20. הספר לא מכיל את המשך סיפור חייו עד לפטירתו בשנת 1947<ref></ref>.

== תוכן ==
* לעבר השחר המוזהב.
* ההרפתקאה המיסטית.
* הופעת העידן של הורוס.
* עבודות מאגיות.
* המכשף.
* במנזר תלמה.

== תיאור ==
הווידויים מספקים את נקודת המבט של קראולי עצמו על אירועים רבים במחצית הראשונה של חייו. ישנם תיאורים נרחבים של מספר משלחות טיפוס הרים למקומות אקזוטיים כמו הרי ההימלאיה. בהתייחס לשנותיו הראשונות של גידול על ידי נוצרים פונדמנטליסטים, קראולי מסביר כיצד הפך למורד בדת הקונבנציונלית וכיצד התנהגותו והתנגשויותיו עם דמויות סמכות תרמו למוניטין שלו כמכשף אפל. בעוד שקראולי אינו מכחיש את התעסקות עם כוחות דמוניים, זיכרונותיו מגלים שמטרתו הייתה ההתקדמות והחירות הרוחנית של האנושות<ref></ref>.

== ראו גם ==
* ספר השקרים

== הערות שוליים ==

קטגוריה:ספרים ביוגרפיים
הבחירות הכלליות בגרמניה המערבית 1969

הבחירות הכלליות בגרמניה המערבית נערכו ב-29 בספטמבר 1969 והובילו למהפך פוליטי, כאשר לראשונה מאז ימי רפובליקת ויימאר נוצר רוב להקמת קואליציה בראשות המפלגה הסוציאל-דמוקרטית של גרמניה בהנהגתו של וילי ברנדט בעוד המפלגה הנוצרית-דמוקרטית הגרמנית בראשות קורט גאורג קיזינגר פנתה למושבי האופוזיציה. קודם הבחירות עמדה בהנהגת גרמניה המערבית "קואליציה גדולה" שכללה את המפלגה הסוציאל-דמוקרטית (SPD) והאיחוד של המפלגה הנוצרית-דמוקרטית (CDU) והמפלגה הנוצרית-סוציאלית בבוואריה (CSU). בעקבות הבחירות פרשה ה-SPD מן הקואליציה הגדולה והקימה ממשלה צרה בקואליציה עם המפלגה הדמוקרטית החופשית (FDP) בראשות ולטר של.

קודם הבחירות הרכב הבונדסטאג, אשר מספר חבריו הכולל 518, היה כזה:
* CDU\CSU - 245
* SPD - 202
* FDP - 49

לאחר הבחירות ההרכב השתנה לכדי:
* CDU\CSU - 242
* SPD - 224
* FDP - 30

== תוצאות ==
{| class="wikitable"
!מפלגה
!קולות
!אחוזים
!מושבים
|-
|המפלגה הסוציאל-דמוקרטית
|14,402,374
|44%
|127
|-
|המפלגה הנוצרית-דמוקרטית
|12,137,148
|37.1%
|87
|-
|המפלגה הנוצרית-סוציאלית בבוואריה
|3,094,176
|9.5%
|34
|-
|המפלגה הדמוקרטית החופשית
|1,554,651
|4.8%
|0
|-
|המפלגה הנציונל-דמוקרטית של גרמניה
|1,189,375
|3.6%
|0
|-
|מפלגות ומועמדים אחרים
|335,792
|1%
|0
|}

== קישורים חיצוניים ==

* [https://www.youtube.com/watch?v=Vx34XhyiI0U סקירת הבחירות]
* [https://www.bundeswahlleiter.de/en/bundestagswahlen/1969.html בחירות 1969 לבונדסטאג], באתר הבונדסטאג

1969
קטגוריה:1969 בפוליטיקה
הבחירות הכלליות בגרמניה המערבית 1972

הבחירות הכלליות בגרמניה המערבית נערכו ב-19 בנובמבר 1972 לבחירת חברי הבונדסטאג השביעי של גרמניה המערבית מאז הקמתה. הבחירות הובילו לחיזוק הקואליציה הקיימת בראשות המפלגה הסוציאל-דמוקרטית של גרמניה (SPD) והמפלגה הדמוקרטית החופשית (FDP). במהלך הבחירות, לראשונה ה-SPD השיגה מספר מושבים רב יותר מזה של ברית המפלגה הנוצרית-דמוקרטית הגרמנית (CDU) והמפלגה הנוצרית-סוציאלית בבוואריה (CSU). במהלך הבחירות האיחוד CDU\CSU העמיד כמועמד מטעמו למשרת הקנצלר של ריינר ברצל במקום קורט גאורג קיזינגר. לאחר הבחירות המשיך מנהיג ה-SPD, וילי ברנדט, לכהן כקנצלר.

קודם הבחירות הרכב הבונדסטאג, על 518 חבריו, היה כזה:
* CDU\CSU - 242
* SPD - 224
* FDP - 30

לאחר הבחירות ההרכב השתנה לכדי:
* SPD - 230
* CDU\CSU - 225
* FDP - 41

== לקריאה נוספת ==
* William E. Laux, West German Political Parties and the 1972 Bundestag Election, The Western Political Quarterly Vol. 26, No. 3 (Sep., 1973), pp. 507-528 (22 pages), University of Utah

== קישורים חיצוניים ==

* [https://www.bundeswahlleiter.de/en/bundestagswahlen/1972.html בחירות 1972 לבונדסטאג], באתר הבונדסטאג

1972
קטגוריה:1972 בפוליטיקה
קטגוריה:1972 בגרמניה
בית-2

בית-2 (ברוסית: Дом-2) היא תוכנית ריאליטי רוסית, שמשודרת בערוץ יו מ-19 באפריל 2021 ושודרה בעבר בערוץ THT במהדורות הערב מ-11 במאי 2004 עד 30 בדצמבר 2020, בשעות היום ובבוקר מהדורות Lite/Live מ-18 בפברואר 2008 עד 20 באוקטובר 2009 ומ-20 באוקטובר 2010 עד 31 בדצמבר 2020.

בית-2 היא תוכנית הריאליטי הארוכה ביותר בהיסטוריה, והיא המשך לתוכנית הריאליטי "בית" ששודרה בעבר<ref></ref>.

==היסטוריה==
התוכנית הראשונה "בית" הופיעה על המסך ב-1 ביולי 2003. ממציא הרעיון היה ולרי קומיסרוב . זוגות נשואים בנו בית, שבגמר הפרויקט הוגרל ביניהם באמצעות הצבעת צופים. המארחים של העונה הראשונה של הפרויקט היו ניקולאי בסקוב וסבטלאנה חורקינה. הגמר של התוכנית התקיים ב-1 בנובמבר 2003 והנחה אותו דמיטרי נאגייב.

==קישורים חיצוניים==

* 
* 20px[https://www.youtube.com/@dom2-reality בית-2, ערוץ יוטיוב רשמי]

==הערות שוליים==

קטגוריה:תוכניות מציאות רוסיות
קטגוריה:ערוץ THT: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2000
הבחירות הכלליות בגרמניה המערבית 1976

הבחירות הכלליות בגרמניה המערבית התקיימו ב-3 באוקטובר 1976 לבחירת חברי הבונדסטאג (הבית התחתון של הפרלמנט הגרמני) השמיני מאז הקמתה של גרמניה המערבית. לקראת הבחירות, כל מנהיגי המפלגות הגדולות התחלפו. קודם הבחירות התקיימה בגרמניה קואליציה צרה של המפלגה הסוציאל-דמוקרטית של גרמניה (SPD) והמפלגה הדמוקרטית החופשית (FDP). האיחוד של המפלגה הנוצרית-דמוקרטית הגרמנית (CDU) והמפלגה הנוצרית-סוציאלית בבוואריה (CSU) הרכיב את האופוזיציה בבונדסטאג.

ב-1974, פרשיית ריגול הובילה להתפטרותו של הקנצלר המכהן, וילי ברנדט, והחלפתו בהלמוט שמידט. ברנדט המשיך בהנהגת ה-SPD אם כי שמידט היה למועמדה למשרת הקנצלר. ביולי אותה השנה, מנהיג ה-FDP, ולטר של, התמודד וניצח בבחירות לנשיאות גרמניה המערבית<ref>עם מינויו לנשיא גרמניה, היה על ולטר של להתפטר מכל משרותיו המפלגתיות, מכיוון שעל נשיא גרמניה להיות בהכרח א-פוליטי וחסר השתייכות מפלגתית.</ref>, והוחלף בהנהגת מפלגתו בהנס-דיטריך גנשר. לאחר ההפסד המר בבחירות 1972, העמיד האיחוד CDU\CSU את הלמוט קוהל כמועמד מטעמו למשרת הקנצלר במקום ריינר ברצל.

בעקבות הבחירות איבדה ה-SPD את מעמדה כסיעה הגדולה ביותר בבונדסטאג, תואר ששב לאיחוד של ה-CDU\CSU. עם זאת, לאיחוד עדיין לא היה רוב נדרש בבונדסטאג, והקנצלר שמידט המשיך לכהן בראשות ממשלה צרה דרך שימור הקואליציה של ה-SPD וה-FDP. קודם הבחירות הרכב הבונדסטאג, על 518 חבריו, היה כזה:
* SPD - 230
* CDU\CSU - 225
* FDP - 41

בעקבות הבחירות, השתנה הרכב הבונדסטאג לכדי:
* CDU\CSU - 243
* SPD - 214
* FDP - 39

== קישורים חיצוניים ==

* [https://www.bundeswahlleiter.de/en/bundestagswahlen/1976.html בחירות 1976 לבונדסטאג], באתר הבונדסטאג
* [https://www.journals.uchicago.edu/doi/abs/10.2307/3234256?journalCode=pol מערכת הבחירות הכלליות בגרמניה המערבית 1976], הוצאות אוניברסיטת שיקגו

== הערות שוליים ==

1976
קטגוריה:1976 בפוליטיקה
הבחירות הכלליות בגרמניה המערבית 1980

הבחירות הכלליות בגרמניה המערבית נערכו ב-5 באוקטובר 1980 ובמהלכן נראה שינוי משני במושבים של הסיעות הגדולות בבונדסטאג (הבית התחתון של הפרלמנט הגרמני). שינוי זה ניכר לטובת הקואליציה הקיימת של המפלגה הסוציאל-דמוקרטית של גרמניה (SPD) והמפלגה הדמוקרטית החופשית (FDP), שהמשיכו לתפקד כקואליציה בראשות הקנצלר המכהן הלמוט שמידט.

לקראת הבחירות החליפה האופוזיציה, שהורכבה מן האיחוד המפלגתי של המפלגה הנוצרית-דמוקרטית הגרמנית (CDU) והמפלגה הנוצרית-סוציאלית בבוואריה (CSU) את מנהיגם המועמד למשרת הקנצלר, מהלמוט קוהל לפרנץ יוזף שטראוס. שטראוס, שנחשב לפוליטיקאי ניצי לעומת שמידט המתון, הוביל לנסיגת חלק מקהל בוחריו ומעברו לתמיכה בקואליציה הסוציאל-ליברלית. כך תוצאות הבחירות הובילו לירידת האיחוד ב-17 מושבים, עליית ה-SPD ב-4 מושבים ועליית ה-FDP ב-14 מושבים. ממשלת שמידט החדשה (שהייתה לממשלתו השלישית) התפרקה באמצע כהונתה, כאשר מאבקים פנים-קואליציוניים הובילו להדחת הקנצלר בהצבעת אי-אמון ב-1983 ולהחלפתו בהלמוט קוהל, שהתמנה מחדש למנהיג מפלגות האיחוד CDU\CSU.

קודם הבחירות הרכב הבונדסטאג, על 518 חבריו, היה כזה:
* CDU\CSU - 243
* SPD - 214
* FDP - 39

בעקבות הבחירות, השתנה ההרכב לכדי:
* CDU\CSU - 226
* SPD - 218
* FDP - 53

== לקריאה נוספת ==
* R. E. M. Irving, W. E. Paterson, THE WEST GERMAN ELECTION OF 1980: CONTINUITY PREFERRED TO CHANGE, Parliamentary Affairs, Volume XXXIV, Issue 2, Spring 1981, Pages 191–209

== קישורים חיצוניים ==

* [https://www.bundeswahlleiter.de/en/bundestagswahlen/1980.html הבחירות לבונדסטאג 1980], באתר הבונדסטאג
* [http://electionresources.org/de/bundestag.php?election=1980 משאבי בחירות - הבחירות הכלליות בגרמניה המערבית 1980]

1980
קטגוריה:1980 בפוליטיקה
שמואל סורנגה

רבי שמואל סורנגה חי במאה ה-18 בסלוניקי ואחר כך בירושלים. ידוע על שם חיבורו פרשת הכסף על הרמב"ם והכסף משנה בהלכות עבודה זרה.

== ביוגרפיה ==
רבי שמואל סורנגה נחשב לאחד מחשובי חכמי ירושלים. בשנת ה'תקי"ח (1758) הוא כיהן כראש "ישיבת אברהם מיוחס".

== פרשת הכסף ==
ספרו פרשת הכסף העוסק בהלכות עבודה זרה שכתב הרמב"ם, ובדברי נושא כליו הכסף משנה (שחיבר רבי יוסף קארו) יצא לאור בשנת ה'תקי"ח, 1758 בסלוניקי.

קטגוריה:סלוניקי: רבנים
וסלי ג'ונס

וסלי ג'ונס (באנגלית: Wesley Livsey Jones; 9 באוקטובר 1863 – 19 בנובמבר 1932) היה סנאטור מטעם המפלגה רפובליקנית של ארצות הברית ממדינת וושינגטון.

== ביוגרפיה ==
וסלי ג'ונס נולד בעיירה באילינוי מספר ימים לאחר פטירת אביו. הוא למד בבית הספר המקומי והמשיך ללימודי משפטים בשיקגו. הוא התחתן בשנת 1886. בשנת 1889 וסלי ג'ונס עבר למזרח וושינגטון והמשיך בעסקים בתחום המשפטים. בשנת 1898 הוא נבחר לבית הנבחרים של ארצות הברית במקום לוי אנקני וכיהן בו מספר קדנציות. בשנת 1908 הוא נבחר לסנאט של ארצות הברית וכיהן בו עד שנפטר. בשנים 1924–1929 הוא היה ראש סיעה רפובליקנית בסנאט.

בשנת 1917 ג'ונס עבר להתגורר בסיאטל. בהיותו בסנאט, ג'ונס קידם פיתוח אזור מגוריו. בין היתר הוא קידם הקמה ופיתוח של מתקני צי ארצות הברית בברמרטון. הוא היה תומך של חוק יובש וככל הנראה בעקבות תמיכה זו הפסיד בבחירות שנערכו בשנת 1932.

וסלי ג'ונס נפטר בנובמבר 1932, זמן קצר לאחר הפסד בבחירות.

== קישורים חיצוניים ==

* https://bioguide.congress.gov/search/bio/J000257
* 
* 

קטגוריה:סנאטורים חברי המפלגה הרפובליקנית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית ממדינת וושינגטון
קטגוריה:חברי הסנאט של ארצות הברית ממדינת וושינגטון
קטגוריה:בוגרי אוניברסיטת דרום אילינוי
קטגוריה:אמריקאים שנולדו ב-1863
קטגוריה:אמריקאים שנפטרו ב-1932
ספר נשים

ספר נשים הוא הספר הרביעי בסדרת ספריו ההלכתיים של הרמב"ם. בספר זה עוסק הרמב"ם בדיני אישות, בדיני קידושין, בדיני גירושין ובדינים הנסעפים מהלכות אלו.

הרמב"ם מגדיר את הספר: "אכלול בו המצוות של בעילה, כגון: קידושין וגירושין, וייבום וחליצה. וקראתי שם ספר זה, 'ספר נשים'".

==מבנה הספר ותוכנו==
===הפסוק הפותח את הספר===
כדרכו בספרי משנה תורה פותח הרמב"ם כל ספר בפסוק השייך לתוכן הספר. את ספר נשים פותח הרמב"ם בפסוק מספר משלי: "תורת חכם מקור חיים, לסור מוקשי מוות".

===הנושאים הכלולים בספר===
* הלכות אישות.
* הלכות גירושין.
* הלכות יבום וחליצה.
* הלכות נערה בתולה.
* הלכות סוטה.

===המצוות המבוארות בספר===
בספר נשים נכללו 17 מצוות מתוך התרי"ג מצוות, 9 מהם מצוות עשה ו-8 מהם מצוות לא תעשה.

חלוקת המצוות לפי ההלכות:
* הלכות אישות 4 מצוות 2 מצוות עשה ו-2 מצוות לא תעשה: (א) לישא אשה בכתובה ובקידושין. (ב) מצוות לא תעשה שלא תיבעל אשה ללא כתובה וקידושין. (ג) שלא ימנע שאר כסות ועונה. (ד) מצוות פרייה ורבייה.
* הלכות גירושין 2 מצוות: (א) מצוות עשה שהמגרש יגרש בגט. (ב) מצוות לא תעשה שלא יחזיר גרושתו אחרי שנישאה לאחר.
* הלכות יבום וחליצה 3 מצוות 2 מצוות עשה ומצווה אחת לא תעשה: (א) ליבם. (ב) לחלוץ. (ג) שלא תינשא היבמה לאיש זר עד שתסור רשות היבם מעליה.
* הלכות נערה בתולה 5 מצוות 3 מצוות עשה ו-2 מצוות לא תעשה: (א) לקנוס המפתה. (ב) שישא האונס אנוסתו. (ג) שלא יגרש האונס. (ד) שתשב אשת מוציא שם רע תחת בעלה לעולם. (ה) שלא יגרש מוציא שם רע את אשתו.
* הלכות סוטה מצוות עשה אחת ו-2 מצוות לא תעשה: (א) לעשות לסוטה כתורת הקנאות הסדורה בתורה. (ב) שלא ליתן שמן על קורבנה. (ג) שלא ליתן עליו לבונה.

===פסקים ייחודיים===

==מפרשי הספר==
נושאי כליו של הרמב"ם:
* מגיד משנה
* כסף משנה
* לחם משנה
* משנה למלך
* מגדל עוז
* הגהות מיימוניות

אחרונים:
* אור שמח - הרב מאיר שמחה הכהן
* אבן האזל- הרב איסר זלמן מלצר

מהדורות מבוארות:
* משנה תורה להרמב"ם המבואר - מפעל משנה תורה
* משנה תורה להרמב"ם המבואר - הרב עדין אבן ישראל (שטיינזלץ)

==קישורים חיצוניים==

* [https://hebrewbooks.org/14366 ספר נשים ממשנה תורה] באתר HebrewBooks.
* [https://www.mishnetorah.co.il/women/ ספר נשים] באתר מפעל משנה תורה.
* [https://he.chabad.org/multimedia/media_cdo/aid/4916435 שיעורי וידאו] באתר Chabad.org.

==הערות שוליים==

קדושה
סטרייפ

סטרייפ (באנגלית: Stripe) היא חברת פינטק אירית-אמריקאית המספקת שירותים פיננסים, פועלת במודל תוכנה כשירות ומאפשרת לבתי עסק פתרונות סליקת כרטיסי תשלום, מעקב אחר תשלומים, פריסת תשלומים ועוד. החברה מציעה תוכנות וממשק תכנות יישומים עבור אתרי מסחר אלקטרוני ואפליקציות מובייל.

החברה הוקמה בפאלו אלטו ב-2010 על ידי האחים האירים פטריק וג'ון קוליסון. ב-2011 פנו מייסדיה לאילון מאסק ופיטר ת'יל וגייסו בהובלתם הון ראשוני בסך 2 מיליון דולר, יחד עם קרנות הון הסיכון סקוויה קפיטל ואנדריסן הורוביץ. סכומים נוספים גויסו לאורך שנות פעילותה, כשב-2021 גייסה החברה לפי שווי של כ-95 מיליארד דולר ובכך הייתה לחברת הסטארט-אפ האמריקאית בעלת השווי הגבוה ביותר. 

ב-2021 הקימה החברה שלוחה בישראל תחת חברת הבת "סטרייפ ישראל תשלומים בע"מ", לקראת כניסתה לשוק סליקת התשלומים במדינה.

==קישורים חיצוניים==

* 

==הערות שוליים==

קטגוריה:חברות פיננסיות
קטגוריה:יישומי רשת
קטגוריה:חברות חד קרן אמריקאיות
קטגוריה:חברות אינטרנט אמריקאיות
המחלקה לביטחון לאומי (ספרד)

המחלקה לביטחון לאומי (בספרדית: Departamento de Seguridad Nacional), היא מחלקה מייעצת במשרד ראש ממשלת ספרד בנושאי ביטחון לאומי והיא חברה קבועה במועצה לביטחון לאומי הספרדית. גוף זה נוצר כדי לחזק את ארגון לשכת ראש הממשלה, תוך מתן סיוע לראש הממשלה באחריותו להוביל את מדיניות הביטחון הלאומי של ספרד. המחלקה נוצרה בקיץ 2012 בצו מלכותי 1119/2012, מ-20 ביולי, שבאמצעותו שונה מבנה לשכת ראש הממשלה.<ref>[http://boe.es/diario_boe/txt.php?id=BOE-A-2012-9816 Royal Decree 1119/2012 of 20 July, amending Royal Decree 83/2012, of 13 January, which restructures the Presidency of the Government.]</ref> המחלקה מהווה חלק של קהילת המודיעין הספרדית.

== תפקידים ==
כגוף מייעץ לראש הממשלה, באחריותו להעניק תמיכה מיידית ומיטבית בענייני ביטחון לאומי לקבלת החלטות, וכן, בין היתר:<ref>[http://www.dsn.gob.es/en/sistema-seguridad-nacional/departamento-seguridad-nacional Departamento de Seguridad Nacional]</ref>
* הכנת מחקרים ודו"חות בנושא ביטחון לאומי.
* לבצע התרעה מוקדמת ומעקב אחר סיכונים, איומים ומצבי משבר בתיאום עם גורמים ורשויות הממשלה.
* לסייע לראש מטה סגל ראש הממשלה בתפקידו כמזכיר המועצה לביטחון לאומי וכן לייצג את לשכת ראש הממשלה בתחום הביטחון הלאומי.
* לנתח את התפתחות הסיכונים והאיומים שלהם.
* לתרום לעיבוד הצעות נורמטיביות בנושא ביטחון לאומי.
* שיתוף פעולה בעיבוד הדו"חות השנתיים בענייני ביטחון לאומי.

בתחום ניהול משברים המחלקה מספקת חזון מקיף וחוצה של ניהול משברים ותומכת בפעילות המבצעת של הוועדה המתמחה<ref>The Specialized Committee is a collegial body supporting the National Security Council.</ref> בתחום זה, וכוללת בין היתר גם:
* אספקת תמיכה ותיאום בניהול מצבי משבר.
* לשמור ולהבטיח את תפקודו התקין של המרכז הלאומי להתנהלות במצבי משבר והתקשורת המיוחדת של נשיאות הממשלה, וכן להגן על תיעודו.
* לכוון ולתאם את ביצוע תרגילי ניהול משברים המתוכננים על ידי המחלקה, וכן כאלו שנדרשת הכוונה.
* לתרום להכנה, לתחזוקה ולעדכון של תוכניות המגירה ולנתח את תרחישי המשבר בתיאום עם הגורמים המוסמכים.

במסגרת פיתוח המסגרת האסטרטגית של ביטחון לאומי, המחלקה ריכזה את העבודה לפיתוח אסטרטגיית הביטחון הלאומי וכן אסטרטגיות מרמה שנייה, במיוחד האסטרטגיות הלאומיות לבטיחות ימית, אסטרטגיות אבטחת סייבר לאומיות וביטחון אנרגיה לאומי.

== מבנה ==
* ראש הממשלה
** מנהל המחלקה
*** מנהל מבצעים
**** משרדי המחלקה.

== מנהלים ==
# אלפונסו דה סנילוסה (23 ביולי 2012 – 27 בינואר 2018)
# כריסטינה יסאסי-יסאסמנדי (27 בינואר 2018 – 9 ביוני 2018)
# מיגל אנחל באייסטרוס (19 ביוני 2018 – מכהן)

== ראו גם ==
* ראש ממשלת ספרד
* מרכז המודיעין הלאומי (ספרד)

==קישורים חיצוניים==
* 

== הערות שוליים ==

 
קטגוריה:2012
קטגוריה:ספרד: צבא וביטחון
קטגוריה:ארגוני ביון
קטגוריה:קהילת המודיעין הספרדית
דניאל איפלה-אוסיריס

דניאל איפלה-אוסיריס (בצרפתית: Daniel Iffla Osiris; 23 ביולי 1825 – 5 בפברואר 1907) היה איש הון, פטרון האמנויות ונדבן יהודי צרפתי ממוצא מרוקאי-ספרדי. איפלה-אוסיריס עשה את הונו בבנקים צרפתיים שהשקיעו בבניית מסילות רכבת בספרד - פעילות שבזכותה הוענק לו אות מסדר איזבלה ().

==קורות חיים==
דניאל איפלה נולד למשפחה צרפתית-יהודית ממוצא מרוקאי-ספרדי. אביו, יצחק, נולד בבורדו ב-1799 והיה סוחר. אמו, לאה, נולדה אף היא בבורדו ב-1797. דניאל נולד לבני הזוג, שנישאו ב-1823, שנתיים מאוחר יותר, ונקרא על שם סבו מצד אביו.
קברו של דניאל איפלה ב[[בית הקברות של מונמארטר]]

מקורו של השם 'איפלה' הוא מן הפועל أَفْلَحَ (אפלחה) בשפה הערבית במשמעות של "הצליח"<ref></ref>. את השם "אוסיריס" הוא הוסיף ב-1861 על פי הוראת צו אימפריאלי לאחר פשיטת רגל שזכתה לפרסום גדול. השם מתייחס לשמו של האל אוסיריס במיתולוגיה המצרית, לו (יחד עם אחותו, איזיס) מיוחסת הבאת התרבות למצרים.

דניאל איפלה למד בבית הספר היהודי בבורדו עד לגיל 14 ולאחר מכן המשיך את לימודיו בפריס. כשהיה בן 17 עזב את לימודיו כדי לעבוד כברוקר וזכה להצלחה רבה בחברות בנקאיות מיסודם של היהודים הספרדים ז'ול מירס ומואיז מיו.

== פעילותו כפטרון האמנויות וכנדבן ==
דניאל איפלה אוסיריס פרש עד 1860 מחיי העסקים והקדיש את שארית חייו לאמנויות, לספרות למדעים לאחר מותה של בת זוגו ב-1855. אשתו, שהייתה נוצרייה, מתה במהלך לידת התאומים, שלא שרדו אף הם.

פעילותו כפטרון האמנויות ופילנתרופ הייתה בהשראת מסורת הצדקה ביהדות, ערכי הרפובליקה הצרפתית וגם רצונו להיפטר מההון שצבר.
בית הכנסת היהודי בלוזאן

הוא מוכר במיוחד בזכות תרומתו למכון פסטר (תרומה שהופנתה למימון בבניית 'מכון הרדיום' על שם מארי קירי), פסל ז'אן ד'ארק בעיר נאנסי ומימון בנייתם של בתי כנסת רבים בצרפת (בית הכנסת בווינסנס, פריס, טור), תוניסיה (תוניס) ושווייץ (לוזאן). על פי בקשתו ובשל רצונו להטימן בקרבת אשתו הנוצרייה, הצליח לאחר מאבק עיקש לקבל חלקה הנמצאת בין בתי הקברות היהודי והנוצרי בפריס. את קברו מעטרת רפרודוקציה של פסל משה של מיכלאנג'לו<ref></ref>.

== לקריאה נוספת ==
* Dominique Jarrassé,Osiris, patron Jewish nationalist French. Daniel Iffla (1825-1907).Editions of Aesthetic Miscellaneous, 2009.

==קישורים חיצוניים==

* 

== הערות שוליים ==

קטגוריה:צרפתים ממוצא יהודי-מרוקאי
קטגוריה:נדבנים יהודים צרפתים
קטגוריה:אישים הקבורים בבית הקברות של מונמארטר
קטגוריה:צרפתים שנולדו ב-1825
קטגוריה:צרפתים שנפטרו ב-1907
מרכז המודיעין של הכוחות המזוינים (ספרד)

מרכז המודיעין של הכוחות המזוינים (בספרדית: Centro de Intelligencia de las Fuerzas Armadas; בראשי תיבות: CIFAS) היא סוכנות ביון ספרדית של משרד ההגנה שתפקידה לספק למטה הכללי, למשרד ההגנה ולראש הממשלה מידע על סיכונים ומשברים מחו"ל. בראשו עומד מפקד בדרגת גנרל.<ref>[https://www.boe.es/diario_boe/txt.php?id=BOE-A-2004-12013 Royal Decree 1551/2004. June 24, which develops the basic organic structure of the Ministry of Defense.]</ref>

זהו גוף ייחודי ומשותף של הכוחות המזוינים של ספרד בענייני מודיעין צבאי, הוא שולט במערכות המודיעין והלוחמה האלקטרונית, שומר על מרכזי המודיעין של הצבא, הצי וחיל האוויר, שכפופים כולם למרכז. המרכז נוסד בשנת 2004, כדי להחליף את אגף המודיעין לשעבר של מטה ההגנה.

== משימות ==
* לספק לרמטכ"ל מידע במסגרת משימות צבאיות בעת שלום.
* לספק לרמטכ"ל מודיעין צבאי הדרוש עבור מבצעים ועיצוב אסטרטגיה.
* תיאום משימות ביון עם מטכ"ל ההגנה
* להוות גוף מודיעיני צבאי משלים של מרכז המודיעין הלאומי, איתו הוא מתואם באמצעות תוכנית המודיעין הצבאי המשותפת.
* שיתוף פעולה עם גופי המודיעין של הארגונים הבינלאומיים שספרד מהווה חלק מהם ועם אלה של מדינות ברית.<ref>[https://www.boe.es/diario_boe/txt.php?id=BOE-A-2014-10520 Royal Decree 872/2014, October 10, which establishes the basic organization of the Armed Forces]</ref>

== מפקדים ==
* בריגדיר גנרל הצבא ולנטין מרטינס ולרו (2004–2008)
* לוטננט גנרל חיל האוויר מיגל רומרו לופז (2008–2011)
* סגן אדמירל הצי חואן אנטוניו קואדרירו פינילה (2011–2013)
* גנרל הצבא פרנסיסקו חוסה גאן פמפולס (2013–2017)
* גנרל הצבא פרנסיסקו רוסלני פארדו דה סנטיאנה (2017–2019)
* גנרל הצבא אנטוניו רומרו לוסדה (2019–)<ref></ref>

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגוני מודיעין צבאי
קטגוריה:קהילת המודיעין הספרדית
קטגוריה:הכוחות המזוינים הספרדים
קהילת המודיעין הספרדית

קהילת המודיעין הספרדית (בספרדית: Comunidad de Inteligencia Española) היא קבוצה של ארגוני ביון התלויים בממשלת ספרד אשר ביססו את עצמם כקהילת מודיעין באמצעות חוק 11/2002.<ref>[http://noticias.juridicas.com/base_datos/Admin/l11-2002.html Ley 11/2002, de 6 de mayo, reguladora del Centro Nacional de Inteligencia.]</ref> ניתן לחלק את קהילת המודיעין לשלושה ענפים:
* מודיעין חוץ: מבוצע על ידי מרכז המודיעין הלאומי יחד עם סוכנויותיה הכפופות לה
* מודיעין פנים: מסופק בעיקר על ידי מרכז המודיעין ללוחמה בטרור ופשע מאורגן וסוכנויות קטנות אחרות.
* המודיעין הצבאי: נוצר על ידי מרכז המודיעין של הכוחות המזוינים הספרדית לבין סוכנויות הביון של כל אגף בכוחות המזוינים.

לכל הסוכנויות הללו, יש להוסיף את סוכנויות המודיעין מחילות המשטרה השונים של ספרד. קהילת המודיעין מדווחת ישירות לראש ממשלת ספרד ולקבינט שלו.

== חברים ==
{| class="wikitable sortable"
!סוֹכְנוּת
! סוכנות אם
! מחלקה ממשלתית
! הקמה
|-
| המחלקה לביטחון לאומי
| אין
| משרד ראש הממשלה
| 2012
|-
| מרכז המודיעין הלאומי
| אין
| משרד ההגנה
| 2002
|-
| מרכז ההצפנה לאומי
| מרכז המודיעין הלאומי
| משרד ההגנה
| 2004
|-
| המשרד הלאומי לביטחון
| מרכז המודיעין הלאומי
| משרד ההגנה
| 1983
|-
| המשרד הלאומי למודיעין ולמודיעין
| מרכז המודיעין הלאומי
| משרד ההגנה
| 2002
|-
| מרכז מודיעין ללוחמה בטרור ופשע מאורגן
| מזכיר המדינה לביטחון
| משרד הפנים
| 2014
|-
| ועדת התיאום המבצעת
| מזכיר המדינה לביטחון
| משרד הפנים
| 2004
|-
| הקומיסריון הכללי של משטרת השיפוט
| חיל המשטרה הלאומי
| משרד הפנים
| 1986
|-
| נציבות המידע הכללית
| חיל המשטרה הלאומי
| משרד הפנים
| 1986
|-
| שירות המידע של המשמר האזרחי
| משמר אזרחי
| משרד הפנים
| 1941
|-
| יחידה אופרטיבית מרכזית
| משמר אזרחי
| משרד הפנים
| 1987
|-
| מרכז המודיעין של הכוחות המזוינים
| לשכת ראש מטה הביטחון
| משרד ההגנה
| 2005
|-
| פיקוד משותף להגנת הסייבר
| לשכת ראש מטה הביטחון
| משרד ההגנה
| 2013
|-
| מרכז המודיעין והביטחון של הצבא
| לשכת הרמטכ"ל של הצבא
| משרד ההגנה
|
|-
| מדור המודיעין של חיל הים
| לשכת הרמטכ"ל של חיל הים
| משרד ההגנה
|
|-
| מנהלת הביטחון והגנת הכוח
| לשכת הרמטכ"ל של חיל האוויר
| משרד ההגנה
| 2007
|-
| שירות פיקוח מכס
| סוכנות המס הספרדית
| משרד האוצר
| 1944
|-
| אגף מידע
| מוסוס ד'אסקוודרה
| ממשלת קטלוניה
| 1983
|-
| יחידת מידע וניתוח
| ארציינצה
| ממשלת הבאסקים
| 1982
|-
| אגף מידע
| המשטרה של נווארה
| ממשלת נווארה
| 2004
|-
|}

== ראו גם ==
* קהילת המודיעין הישראלית
* קהילת המודיעין הרוסית
* קהילת המודיעין האמריקאית

== הערות שוליים ==

*
קטגוריה:ספרד: צבא וביטחון
רוקי וורך!

רוקי וורך! (ברוסית: !Руки Вверх; בעברית: ידיים למעלה!) היא להקת פופ רוסית. עד אוגוסט 2016 הייתה מורכבת מסרגיי ז'וקוב ואלכסיי פוטחין .
== היסטוריה ==
ב-1997 יצא אלבום האולפן הראשון של הלהקה בשם "דישיטה רובנומרנו". השירים "מאליש" («Малыш») ו-"סטודנט" («Студент») מתוך האלבום נכנסו לעשירייה הראשונה של המצעדים של "רוסקויה רדיו".

ב-1998 יצא אלבום עוד יותר מוצלח בשם "סדלייטה פוגרומצ'ה". עם להיטים, שחלקם מזוהים עם מוזיקת הפופ הרוסית של סוף שנות ה-90: "קרושקה מויה" («Крошка моя») ו"צ'וז'ייאה גובי" («Чужие губы»).

ב-1999 יצא האלבום "בז טורמוזוב" . לדברי ז'וקוב, האלבום נמכר ב-12 מיליון עותקים, מתוכם 8 פיראטיים.

בשנת 2000 הקליטה הלהקה הגרמנית "ATC" קאבר לשיר "Pesenka" מתוך האלבום "סדלייטה פוגרומצ'ה". השיר בשם «(Around the World (La La La La La)» נכנס לטופ-30 של בילבורד הוט 100 ולטופ-20 של האנגלים<ref></ref>.

==קישורים חיצוניים==

* 

* 
* 

==הערות שוליים==

קטגוריה:להקות רוסיות
קטגוריה:להקות פופ רוסיות
מחוזות הבית

המחוזות הגאוגרפיים לשעבר (1889–1965) המקיפים את [[לונדון : ]]
מחוזות הבית הוא הכינוי למחוזות אנגליה שמקיפים את לונדון. אין הגדרה מדויקת של המחוזות, אם כי ברוב ההגדרות מחוזות הבית הם המחוזות בקינגהאמשייר, סארי, ברקשייר, אסקס, הרטפורדשייר וקנט. מחוזות אחרים רחוקים מלונדון, כמו בדפורדשייר, קיימברידג'שייר, המפשייר, אוקספורדשייר וסאסקס, בדרך כלל לא נחשבים כמחוזות הבית. מחוזות אחרים אלו יכולים להיחשב כמחוזות הבית בשל קרבתם ללונדון והקשר ביניהם לכלכלת לונדון.<ref name="YouGovHC"></ref><ref name="OED-HC">"Home Counties" in Oxford Dictionary of English, Oxford University Press, 2010. www.oxfordreference.com Retrieved 4 December 2013.</ref>

מאחר שמקור המונח "מחוזות הבית" אינו ודאי ואין הגדרה מדויקת, הרכבם נמצא במחלוקת.

== לקריאה נוספת ==
<div class="mw-content-ltr">
* 
* 
* 
</div>

== קישורים חיצוניים ==

* [http://abcounties.com/ איגוד מחוזות הבית]
* , הגרדיאן

== הערות שוליים ==

קטגוריה:לונדון: גאוגרפיה
קטגוריה:אנגליה: מחוזות
Breathe (אלבום של פנדורה)

Breathe (בעברית: לנשום) הוא אלבום האולפן החמישי של הזמרת השוודית פנדורה.<ref></ref> את האלבום הוציאה לאור ב-19 בפברואר 1999 חברת התקליטים יוניברסל מיוזיק גרופ.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
! יפן (RIAJ)
| זהב
| 100,000
|}

== היסטוריית יציאות לאור ==
{| class="wikitable plainrowheaders"
|-
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| קטלוג
|-
! scope="row"| יפן
| 19 בפברואר 1999<ref></ref>
|rowspan="2"| תקליטור
|rowspan="2"| יוניברסל מיוזיק גרופ
| MVCZ-10035
|-
! scope="row"| סקנדינביה
| 1999
| UMD 70111
|-
|}

== קישורים חיצוניים ==

== הערות שוליים ==

קטגוריה:אלבומי פנדורה
קטגוריה:אלבומי חברת יוניברסל מיוזיק גרופ
ריקי קאסו

ריצ'רד אלן "ריקי" קאסו ג'וניור (29 במרץ 1967 - 7 ביולי 1984), שנודע גם בכינוי "מלך האסיד", היה רוצח אמריקאי שרצח את גארי לאורס בן ה-17, ב-19 ביוני 1984. הרצח בוצע בנורת' פורת, ניו יורק.<ref></ref>

== שנותיו הראשונות ==
ריקי קאסו היה בנם של מורה להיסטוריה ומאמן פוטבול. בגיל ההתבגרות, הוא נזרק מהבית מספר פעמים, ונאלץ לישון ברחוב, במכוניות, במוסכים, ביער, ובבתים של חבריו. הוא נהג לצרוך סמים, בעיקר קנאביס, חשיש, LSD, ו-PCP. קאסו התעניין בתורת הנסתר, ולכאורה אף לקח חלק במספר טקסים בעלי אופי מאגי. חבריו סיפרו שהוא התעניין בתנ"ך השטני. לפחות במקרה אחד, הוריו אשפזו אותו בבית חולים פסיכיאטרי.<ref></ref>
== הרצח של גארי לאורס ==
הסכסוך בין לאורס לקאסו החל כשלאורס גנב עשר חבילות של הסם PCP מהבגדים של קאסו, לאחר שקאסו איבד את ההכרה במסיבה. קאסו התעמת עם לאורס מיד לאחר מכן, מה שגרם ללאורס להשיב חמש מתוך עשרת החבילות, ובנוסף להבטיח שהוא ישלם לקאסו 50 דולר עבור חמש החבילות האחרות שכבר בוזבזו. לפי עדויות, קאסו הכה את לאורס בארבע מקרים שונים.

בליל הרצח, קאסו הזמין את לאורס לצרוך סמים איתו, עם ג'ימי טוריאנו, ועם אלברט קווינונס. הם נכנסו ליער, שם הם צרכו מספר מנות של סם פסיכדלי, ככל הנראה LSD, ובנוסף צרכו PCP. לאחר מכן, הם הדליקו מדורה. במהלך הלילה, התפתחה אלימות ביניהם. קאסו הכה את לאורס בצווארו, ודקר אותו בחזה. קאסו המשיך לתקוף את לאורס, ודקר אותו עשרות פעמים, וככל הנראה גם עקר את עיניו. לאחר הרצח, קאסו וטוריאנו כיסו את גופתו של לאורס בעלים וענפים, והשאירו אותה ביער.<ref></ref>

== לאחר הרצח ==
לאחר הרצח, קאסו החל להתרבר בפני חבריו על כך שהוא רצח את לאורס, ואף הראה לכמה בני נוער את הגופה. ב-1 ביולי, אדם אנונימי דיווח למשטרה על הרצח. ב-4 ביולי, מצאה המשטרה את גופתו של גארי לאורס. קאסו וטוריאנו נעצר ביום שלאחר מכן. ב-7 ביולי, ריקי קאסו התאבד בתלייה בתא המעצר. ב-1991, גם אביו של ריקי התאבד.<ref></ref>

== הערות שוליים ==

קטגוריה:רוצחים בארצות הברית
קטגוריה:אמריקאים שנולדו ב-1967
קטגוריה:אמריקאים שנפטרו ב-1984
גטניו

גטניו או גטיניו (בפורטוגזית Gatenho) הוא שם משפחה יהודי-ספרדי. משפחה בשם זה מתועדת בספרד של המאה ה-14. מקור השם באזור טבעי בצפון צרפת (Gâtinais).<ref>https://dbs.anumuseum.org.il/skn/he/c6/e191504/%D7%A9%D7%9D_%D7%9E%D7%A9%D7%A4%D7%97%D7%94/%D7%92%D7%98%D7%99%D7%A0%D7%99%D7%95</ref>

==הערות שוליים==

קטגוריה:שמות משפחה טופונימיים
קטגוריה:שמות משפחה ביהדות ספרד ופורטוגל
ספר טהרה

ספר טהרה הוא החלק העשירי במשנה תורה, סדרת ספריו ההלכתיים של הרמב"ם. בספר זה עוסק הרמב"ם בכלל טומאה וטהרה, כשביניהם דיני טומאת מת, פרה אדומה, אבות הטומאה ועוד.

הרמב"ם מגדיר את נושאי הספר: "ספר עשירי - אכלול בו מצוות שהן בטהרות וטומאות. וקראתי שם ספר זה, 'ספר טהרה'".

==מבנה הספר ותוכנו==
===הפסוק הפותח את הספר===
כדרכו בשאר ספרי משנה תורה פותח הרמב"ם גם את ספר זה בפסוק. הפסוק איתו בוחר הרמב"ם לפתוח את ספר טהרה הוא פסוק מספר תהילים: "לב טהור ברא לי אלוהים, ורוח נכון חדש בקרבי".

בבחירתו של הרמב"ם בפסוק זה כפתיח לספר הוא מדגיש את המשמעות של טהרה כהליך רוחני-פנימי עמוק של תשובה. כמו שמתאר דוד המלך בפסוק שהרמב"ם בחר מספר התהילים.

===הנושאים הכלולים בספר===
* הלכות טומאת מת.
* הלכות פרה אדומה.
* הלכות טומאת צרעת.
* הלכות מטמאי משכב ומושב.
* הלכות שאר אבות הטומאות.
* הלכות טומאת אוכלין.
* הלכות כלים.
* הלכות מקוואות.

כמעט לכל נושא בספר זה מקבילה מסכת משנה בסדר טהרות. כגון: מסכת כלים כמקבילה להלכות כלים, אהלות המקבילה ההלכתית לדיני טומאת מת ופרה המקבילה ההלכתית להלכות פרה אדומה.

===המצוות המבוארות בספר זה===
בספר טהרה נתבארו 20 מצוות, 18 מצוות עשה ו2 מצוות לא תעשה.

חלוקת המצוות על פי סדר ההלכות:
* הלכות טומאת מת מצוות עשה אחת: דין טומאת מת.
* הלכות פרה אדומה 2 מצוות עשה: (א) דין פרה אדומה. (ב) דין טומאת מי נידה וטהרתן.
* הלכות טומאת צרעת 6 מצוות עשה ו2 מצוות לא תעשה: (א) להורות בצרעת האדם כדינה הכתוב בתורה. (ב) לא לקצוץ סימני טומאה. (ג) לא לגלח את הנתק. (ד) שיהיה המצורע מפורסם בקריעת בגדיו, פריעת ראשו ועטיה על שפם. (ה) טהרת צרעת. (ו) שיגלח המצורע את כל שערו כשיטהר. (ז) דין צרעת הבגד. (ח) דין צרעת הבית.
* הלכות מטמאי משכב ומושב 4 מצוות עשה: (א) דין טומאת נידה. (ב) דין טומאת יולדת. (ג) דין טומאת זבה. (ד) דין טומאת זב.
* הלכות שאר אבות הטומאות 3 מצוות עשה: (א) דין טומאת נבלה. (ב) דין טומאת שרץ. (ג) דין טומאת שכבת זרע, בנוסף דין טומאת עבודה זרה שמטמא כשרץ וטומאתו מדברי סופרים.
* הלכות טומאת אוכלין מצוות עשה אחת: דין טומאת אוכלין ומשקין והכשרן.
* הלכות כלים.
* הלכות מקוואות מצוות עשה אחת: שיטבול כל טמא במי מקווה ואחר כך יטהר.

===פסקים ייחודיים===

====מנין הפרות האדומות====
הרמב"ם מונה את תשע הפרות האדומות שנעשו מאז משה רבנו, על פי הרשימה ב: "ותשע פרות אדומות נעשו משנצטוו במצוה זו, עד שחרב הבית בשנייה. ראשונה עשה משה רבנו, ושנייה עשה עזרא, ושבע מעזרא עד חורבן הבית". על גבי רשימת תשע הפרות מחדש הרמב"ם שאת הפרה האדומה העשירית יעשה המלך המשיח.

==מפרשי הספר==
נושאי כלי הרמב"ם:
* כסף משנה
* משנה למלך
* מהר"י קורקוס

אחרונים:
* אור שמח - הרב מאיר שמחה הכהן

מהדורות מבוארות:
* משנה תורה להרמב"ם - מפעל משנה תורה.
* משנה תורה להרמב"ם המבואר - הרב עדין אבן ישראל (שטיינזלץ).
* הרמב"ם המבואר - מהדורת חיטריק.
* רמב"ם הערוך - יעקב בן ציון בלומינג.

==קישורים חיצוניים==

* [https://www.hebrewbooks.org/58964 משנה תורה, ספר טהרה] באתר HebrewBooks.
* [https://www.mishnetorah.co.il/purity/ ספר טהרה] באתר מפעל משנה תורה.

==הערות שוליים==

קטגוריה:ספרי משנה תורה
קטגוריה:טומאה וטהרה
קצ'ומבארי

קצ'ומבארי היא מנת סלט עגבניות ובצל טרי הפופולרית במטבחי אזור של האגמים הגדולים באפריקה.

זוהו סלט לא מבושל המורכב מעגבניות קצוצות, בצל ופלפל צ'ילי. ניתן למצוא וריאציות של קצ'ומבארי בקניה, טנזניה, רואנדה, אוגנדה, בורונדי ובמדינות דרום אפריקה מלאווי וקונגו.<ref></ref>

מקור המילה קצ'ומבארי בסוואהילי מהמילה ההינדית קצ'מברי.

== שימושים ==
קצ'ומבארי הוא סלט המשמש כתוספת בארוחה עיקרית.<ref></ref> בקניה משמש כתבלין המוגש עם פילאו (פילאף), מוקימו,<ref></ref> או ארוחה של ניאמא צ'ומה (בשר צלוי) ואוגלי. בטנזניה אוכלים אותו עם פילאו אורז או ביריאני. במלאווי הוא נאכל בדרך כלל בפני עצמו כמו כל מנת סלט אחרת, בעוד שבאוגנדה אוכלים אותו בדרך כלל עם ניאמא צ'ומה.

== וריאציות ==
ניתן להוסיף גם מרכיבים אחרים, כגון מיץ ליים או לימון, כוסברה טרייה (כוסברה או דניה), פטרוזיליה, אבוקדו או מלפפון, ובמקרים מסוימים ג'ין או וודקה. וריאציות מסוימות של מתכונים דורשות גם פלפלים של חאבנרו או פלפל סקוטש, עם מגע של פלפל קאיין טחון.

קצ'ומבארי פופולרי באזור האגמים הגדולים באפריקה וניתן לאכול אותו עם פילאף אפריקאי וביריאני אפריקאי. במלאווי קוראים לזה סומו או שום או פשוט "סלט עגבניות ובצל".

==ראו גם==
* סלט ישראלי

==קישורים חיצוניים==

== הערות שוליים ==

קטגוריה:סלטים
קטגוריה:חומרי גלם (מזון)
Black Velvet

"Black Velvet" (בעברית: "קטיפה שחורה") הוא הסינגל השני של הזמרת-יוצרת הקנדית אלנה מיילס. את השיר הוציאה לאור ב-12 בינואר 1990 חברת התקליטים אטלנטיק רקורדס. הוא נכלל כרצועה השלישית באלבום הבכורה של מיילס, Alannah Myles. השיר הגיע לפסגת מצעדי הבילבורד הוט 100 ורצועות אלבומי הרוק הטובים ביותר. בנוסף, הגיע למקום העשירי במצעד הסינגלים הקנדי של RPM, למקום השני במצעד הסינגלים הבריטי ולמקום הראשון בנורווגיה, שוודיה ושווייץ.

בשנת 1990 זכה "Black Velvet" בפרס גראמי לביצוע הרוק הטוב ביותר – לאישה, ובשנה העוקבת בפרס ג'ונו לסינגל השנה. מאז פרסומו בלדת הרוק<ref></ref> זכתה למספר גבוה של השמעות בתחנות הרדיו השונות. בשנת 2005 השיר אף קיבל את "פרס המיליונר" של ASCAP, לאחר שצבר יותר מארבע מיליון השמעות.<ref></ref>

== רקע וכתיבה ==
"Black Velvet" הוא שיר הודיה לאלביס פרסלי, שדיוקניו צוירו לעיתים קרובות על קטיפה שחורה. פרסלי השתמש בצבע לשיער בשם "Black Velvet". את הרעיון לשיר הגה בן-זוגה של מיילס, כריסטופר ורד, שנסע באותה העת באוטובוס מלא מעריצים של פרסלי. עם שובו לקנדה, הוא הביא את טיוטת השיר למיילס. המפיק, דייוויד טייסון כתב את האקורדים עבור גשרית השיר.

חברת התקליטים אטלנטיק רקורדס, אליה הגיע השיר מטעמה של מיילס, נתנה את "Black Velvet" לאמן הקאנטרי רובין לי. גרסתה של מיילס יצאה לאור בדצמבר 1989, בעוד שהגרסה של לי פורסמה חודשיים אחר כך בפברואר 1990. מיילס קיבלה את תמיכתה של החברה בקידום השיר בתחנות הרדיו הפופ והרוק, ולי בתחנות הקאנטרי.

מיילס הוציאה לאור מחדש את "Black Velvet" בשנת 2007. גרסה זו נכללה במיני-אלבום דיגיטלי שיצא לאור כמחווה לפרסלי, למלאת 30 שנים למותו.

הוא נכתב בסולם מי♭ מינור, והוא בעל קצב בינוני של 92 פעימות לדקה. מנעד קולה של מיילס נע בין התו מי♭ באוקטובה השלישית למי♭ באוקטוה החמישית.

== וידאו קליפ ==
הווידאו קליפ המלווה את השיר בוים על ידי דאג פריל. הוא צולם בחווה המשפחתית של מיילס, בבקהורן שבקנדה. בקליפ, מוצגת מיילס שרה במרפסת של אחת מבקתות החווה עם הגיטריסט שלה, קורט שפטר.

== הצלחה מסחרית ==
"Black Velvet" יצא לאור כסינגל השני מתוך באלבום הבכורה של מיילס. הוא הגיע למקום ה-10 במצעד הסינגלים הקנדי של מגזים RPM. בניגוד לקנדה, השיר יצא לאור ברחבי העולם כסינגל הבכורה של הזמרת. הוא הפך ללהיט ברוב המדינות שבהן פורסם. הוא הגיע למקום הראשון במצעד הסינגלים הנורווגי, השוודי, השווייצרי והאמריקאי.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! אוסטריה (IFPI Austria)
| זהב
| 25,000
|-
! דנמרק (IFPI Danmark)
| זהב
| 45,000
|-
! גרמניה (BVMI)
| זהב
| 250,000
|-
! שוודיה (GLF)
| פלטינה
| 50,000
|-
! בריטניה (BPI)
| זהב
| 400,000
|-
! ארצות הברית (RIAA)
| זהב
| 500,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:סינגלים מ-1990
קטגוריה:שירים באנגלית
קטגוריה:וידאו קליפים בשחור-לבן
קטגוריה:שירים על אלביס פרסלי
קטגוריה:בלדות משנות ה-1980
קטגוריה:בלדות רוק
קטגוריה:בלדות קאנטרי
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אטלנטיק רקורדס
משטרת מונקו

משטרת מונקו היא כוח המשטרה הלאומי של מונקו ומשרתים בו 515 גברים ונשים. המשטרה כוללת יחידת מומחים המפעילה סירות סיור ומעקב.

== ארגון ומבנה ==
ניידת משטרה במונקו
המנהלת לבטיחות הציבור (בצרפתית: Direction de la Sûreté Publique) היא הגוף המנהל את משטרת מונקו. המנהלה הוקמה ב-23 ביוני 1902, תחת מחלקת הפנים.<ref name="POLIS"></ref><ref></ref>

המשטרה עצמה מורכבת ממספר אוגדות שלכל אחת כמה מחלקות:<ref></ref>
* אגף המשטרה הפלילית ובו שלוש מחלקות עיקריות, חקירות פליליות, זהות פלילית (בתיאום עם אינטרפול) ואגף משאבים.
* אגף השיטור העירוני, המרכז את פעילות השוטרים לובשי המדים וכן מעסיק מספר יחידות, בהן חטיבה כללית של המשטרה, יחידת התערבות מיוחדת, מרכז פיקוד מבצעי ומזכירות לבית המשפט לשוטרים.
* אגף המשטרה המנהלי, אחראי על תנועת אזרחים זרים דרך גבולות מונקו, בעוד אגף המינהל והמערך מטפל בענייני מינהל עבור המשטרה.
* אגפי המשטרה הימיים ונמלי התעופה אחראים לאכיפת חוק בים ובשמי מונקו. החטיבות מעסיקות שתיהן מחלקות לחילוץ אווירי וימי, מעקב מים ותיאום פעולות משטרה חוצות גבולות עם שכנותיה של מונקו. אגף משטרת הים ושדות התעופה (DPMA) עצמו נוצר ב-16 באוגוסט 1960 כאשר נושאי אבטחה באוויר ובמים הועברו לשליטת מנהלת בטיחות הציבור, ומאז 1961 גדלה החטיבה והיא מורכבת מ-8 קצינים ו-27 עובדי מדינה. המדור הימי שולט ורושם נוסעים במעבר, אחראי על פיקוח המים הלאומיים, לרבות משאבי טבע תת-ימיים, והצלה ימית. מדור ביקורת גבולות ומסוקים מפקח על משימות משטרת הגבולות.

כרגע יש למשטרה 3 סירות סיור, שאותן הם חולקים עם כוחות משטרה אחרים בנסיכות.

==קישורים חיצוניים==
* 

==הערות שוליים==

קטגוריה:מונקו
קטגוריה:משטרות מדינתיות
נובוסיבירסק (כדורגל נשים)

נובוסיבירסק, או נובוסיבירסק-ז (ברוסית: Новосибирск–Ж) הוא מועדון כדורגל נשים רוסי מהעיר נובוסיבירסק, המהווה מועדון בת של מועדון הכדורגל "נובוסיבירסק". מתמודד בליגת המשנה הרוסית בכדורגל נשים.

== היסטוריה ==
קבוצת הנשים במועדון הכדורגל "נובוסיבירסק" נוצרה באפריל 2021.<ref></ref>

המשחק הראשון של הקבוצה החדשה היה משחק במסגרת טורניר "ליגה 1" בכדורגל נשים במחוז סיביר. ב-4 ביולי הביסה את מועדון קריסטל-סיביר נובוסיבירסק בתוצאה 14:0.<ref></ref>

בקמרובו הקבוצה גברה בתוצאה 1:0 על רסבט קרסנויארסק. ניצחון זה הבטיח את השתתפותה של הקבוצה בגמר הטורניר המחוזי כבר בשנתה הראשונה.<ref></ref>

השחקניות העיקריות של הקבוצה בעונת הבכורה היו יקטרינה מסלובה ואנסטסיה שלימובה. ובעונת 2021 הקבוצה התמודדה בדיוויזיון 1, הליגה השנייה בחשיבותה בענף כדורגל נשים ברוסיה. הקבוצה סיימה את עונת הבכורה שלה במקום התשיעי בליגה.

== הישגים לפי עונה ==

{| class="wikitable"
!עונה
! טורניר
! שלב
! מקום
! משחקים
! ניצחונות
! תיקו
! הפסדים
! יחס
! ניקוד
! גביע
! מאמן/ת
|-
| rowspan="2" | 2021
| rowspan="2" | אליפות רוסיה<br />ליגה ראשונה
| סיביר
| 3
| 11
| 6
| 2
| 3
| 41-13
| 20
| rowspan="2" | לא השתתפה
| rowspan="2" | סרגיי מוסטבוי
|-
|}

== הערות שוליים ==

קטגוריה:קבוצות כדורגל נשים רוסיות
קטגוריה:נובוסיבירסק: מועדוני ספורט
אוניברסיטט יוגרה סורגוט

אוניברסיטט יוגרה סורגוט (ברוסית: Университе́т-Югра́) הוא מועדון כדורסל רוסי, המייצג את העיר סורגוט בסופרליגה 1 ובגביע רוסיה.

הישגי השיא הן אליפות הליגה בעונת 2016/2017

== היסטוריה ==
ההיסטוריה של קבוצת "אוניברסיטט-יוגרה" החלה בשנת 1974, כאשר קבוצת כדורסל בשם "סטרויטל" אורגנה תחת "Surguttruboprovodstroy". ההצלחה הראשונה של "סטרויטל" הייתה ב-1977, כאשר זכתה בגביע האיגודים המקצועיים. בשנת 1978 סטרויטל סיימה במקום השלעשי בגביע ברית המועצות בקרב קבוצות מסיביר והמזרח הרחוק. יתר על כן, בהצלחה משתנה, המועדון הופיע בקביעות בליגה השנייה בברית המועצות וברוסיה. בשנת 1993 סטרויטל השתתפה בליגה הראשונה באליפות רוסיה ונתמכה על ידי עיריית סורגוט ואוניברסיטת סורגוט והמועדון שינה את שמו ל"אוניברסיטט".

במהלך 3 השנים הבאות, "אוניברסיטט" התבססה כאחת הקבוצות הטובות בליגה, ובשנת 2001, העפילה לסופרליגה "B". בעונות 2001/2002 ו-2002/2003, הקבוצה סיימה פעמיים במקום השלישי באליפות סופרליגה ב'. בתום עונת 2001/2002, במאי 2002, הוחלט לבחור את סגן ראש העיר הראשון לתפקיד נשיא המועדון באותה תקופה, ויאצ'סלב נוביצקי. לתפקיד סגן הנשיא מונה ויקטור ניקולאייביץ' ננאק. עונת 2003/2004 יכולה להיקרא נקודת מפנה בהיסטוריה של הקבוצה, כאשר זכתה באליפות סופרליגה "B" והעפילה לליגת העל הרוסית בכדורסל גברים.

קבוצת סורגוט שיחקה את העונה הראשונה שלה בליגה העליונה בכבוד והעניקה מאבק עיקש מול קבוצות בולטות כמו דינמו (מחוז מוסקבה), אוניקס קאזאן, ספרטק ואחרות וסיימה במקום ה-12 באליפות. ממש בתחילת העונה השנייה בליגת העל, קבוצת סורגוט זכתה למימון מלא מידי ממשלת חאנטי-מנסיסק והקבוצה שינתה את שמה ל"אוניברסיטט-יוגרה". הקבוצה סיימה את עונת 2005/2006 במקום ה-11 מתוך 14 קבוצות. נשיא המועדון ויאצ'סלב נוביצקי תיאר את סיום העונה כמוצלח, המשקף את הדינמיקה של התפתחות, צמיחה הדרגתית ושיפור משמעותי ביכולות הקבוצה.

עונת 2006/2007 הייתה השלישית עבור הקבוצה, בליגה הבכירה של הכדורסל הרוסי. המשימות והיעדים שהוצבו לקבוצה היו להפגין ביצועים טובים יותר מאשר בשתי העונות הקודמות. עם זאת, הקבוצה לא החזיקה להיצמד לצמרת הטבלה וחזרה לליגת המשנה בכדורסל.

בעונת 2016/2017 זכתה שוב באליפות ליגת המשנה בכדורסל, אך לא זומנה להתמודד ב, בהיעדר תקציב מתאים לליגה.

==תארים==
;סופרליגה 1
* זכייה (2): 2003/2004, 2016/2017.
* סגנות (5): 2010/2011, 2011/2012, 2012/2013, 2013/2014
* מקום שלישי (1): 2002/2003

== קישורים חיצוניים ==

* 

קטגוריה:קבוצות כדורסל רוסיות
שחטאר דונצק (כדורגל נשים)

מועדון כדורגל נשים "שחטאר" הוא מועדון כדורגל נשים אוקראיני המייצג את העיר דונצק, שנוסד ביוני 2021<ref></ref>. מאז עונת 2021/22 הוא משחק בליגה הראשונה באוקראינה, הנחשבת לשנייה בחשיבותה בליגות האוקראיניות בכדורגל נשים. הוא מארח את משחקי בית באצטדיון ארסנל-ארנה בכפר סצ'אסטליבויה בפרברי קייב.

ב-15 ביוני 2021 מועדון הכדורגל שחטאר הודיע על הקמת מחלקת כדורגל נשים.<ref name="Создание"></ref> בהתאם לתוכנית האסטרטגית לפיתוח כדורגל נשים באוקראינה לשנים 2020-2024, שאושרה על ידי הוועד הפועל של התאחדות הכדורגל האוקראינית, כל המועדונים החברים במנהלת ליגת העל צריכים לכלול קבוצות נשים.<ref name="Создание" /> ב-19 ביוני 2021 מונה רומן זאייב לתפקיד המאמן הראשי של קבוצת הנשים החדשה, שיכין אותה להשתתפות בעונת הבכורה 2021/22 בליגה הראשונה באליפות אוקראינה.<ref name="Тренер"></ref><ref></ref> ב-20 ביוני 2021 החלה העבודה על החתמת שחקניות<ref></ref>, כולל השוערת מריה דנישיץ' והבלמית ולריה אולחובסקיה<ref></ref><ref></ref>. ב-1 ביולי 2021, צוות של 16 שחקניות ושתי שוערות התכנסו לראשונה במחנה אימונים של שחטאר דונצק בכפר סצ'אטליבויה, במחוז קייב.<ref name="Сбор"></ref> ב-6 ביולי 2021, בשטח מתחם הספורט סוויאטושין, ערכה קבוצת הנשים של שחטאר את האימון הראשון הפתוח לנציגי תקשורת.<ref name="ТренировкаСМИ"></ref>

ב-14 באוגוסט 2021, במשחק חוץ נגד בגירה מהעיר קרופיבניצקי, ערכה הקבוצה את הופעת הבכורה בליגה הראשונה באליפות אוקראינה בעונת 2021/21, לאחר שניצחה במשחק הרשמי הראשון בתוצאה 5:0<ref></ref><ref></ref><ref></ref>.

== אצטדיון הקבוצה ==
לאחר ששחטאר התקבלה לליגה הראשונה באליפות אוקראינה, הן מארחות את משחקי הבית שלהן באצטדיון ארסנל-ארנה בכפר סצ'אסטליבויה במחוז קייב, שיכול להכיל 1,000 צופים.

== קישורים חיצוניים ==
* 

* [https://womensfootball.com.ua/club/shakhtar-doneck/ פרופיל] באתר הרשמי של מחלקת כדורגל נשים של התאחדות הכדורגל האוקראינית 

== הערות שוליים ==

קטגוריה:שחטאר דונצק
קטגוריה:קבוצות כדורגל נשים
שירות ביטחון המדינה (יוגוסלביה)

שירות ביטחון המדינה (בסרבית: Служба државне безбедности, Služba državne bezbednosti; בראשי תיבות СДБ / SDB או РДБ / RDB) או פשוט ביטחון המדינה (בסרבית: Државна безбедност, Državna bezbednost; ראשי תיבות ДБ / DB), הייתה סוכנות הביון והביטחון במשרד הפנים של הרפובליקה הפדרלית של יוגוסלביה שמטרתה הייתה להגן על המדינה מפני איומים פנימיים ופעלה כגוף לענייני ביטחון פנים, סיכול ריגול ואיסוף מודיעין.

== היסטוריה ==
השירות הוקם במרץ 1991 לאחר פירוק המינהל לביטחון המדינה (UDBA). הגוף פורק ביולי 2002, עת הוחלף בסוכנות הביון והביטחון הסרבית (BIA) ב-1 באוגוסט 2002.

== כוחות מיוחדים ==
על פי כתב האישום בסדרת המשפטים בבית הדין הבינלאומי ליוגוסלביה לשעבר (ICTY), הכוחות המיוחדים של יוגוסלביה, הידועים גם כ-Yugoslav Paramilitaries, הוקמו בחשאי על ידי שירות הביטחון או בסיועו.<ref name="icty"></ref> בין אלה היו משמר המתנדבים הסרבי (הנמרים של ארקן), יחידת המבצעים המיוחדים (הכומתות האדומות) ויחידת העקרבים, כולם הואשמו במעורבות ברצח עם בשנות ה-90. רשמית, היחידה למבצעים מיוחדים שולבה בשירות ביטחון המדינה לא לפני 1996.
== מנהלים ==

{| class="wikitable" style="clear:right; text-align:center"
!#
! שם
! תחילת כהונה
! סוף כהונה
|-
! 1
| זוראן יאנקוביץ'
| 31 באוקטובר 1990
| 30 בדצמבר 1991
|-
! 2
| יוביצה סטנישיץ'
| 1 בינואר 1992
| 26 באוקטובר 1998
|-
! 3
| רדומיר מרקוביץ'
| 27 באוקטובר 1998
| 25 בינואר 2001
|-
! 4
| גוראן פטרוביץ'
| 26 בינואר 2001
| 15 בנובמבר 2001
|- bgcolor="#e6e6aa"
! –
| אנדריה סאביץ'
| 15 בנובמבר 2001
| 1 באוגוסט 2002
|}
== ראו גם ==
* סוכנות הביון והביטחון (BIA)
== הערות שוליים ==

קטגוריה:2002 בפוליטיקה
קטגוריה:ארגוני ביון
קטגוריה:1991 בפוליטיקה
קטגוריה:יוגוסלביה: היסטוריה
קטגוריה:ארגוני אכיפת חוק
מפקד האוכלוסין באוקראינה (2023)

תרשים של האוכלוסייה הדמוגרפית של אוקראינה, המראה את הירידה באוכלוסייה מ-1993 עד 2019
המפקד האוקראיני הבא הוא מפקד אוכלוסין שייערך על ידי שירות הסטטיסטיקה הממלכתי של אוקראינה. המפקד האחרון (ועד כה היחיד שנערך באוקראינה העצמאית<ref name="Ucnitt">[http://en.interfax.com.ua/news/general/313066.html Ukrainian population census will be held in 2020 – Cabinet decree], Interfax-Ukraine (22 December 2015)</ref>) נערך ב-2001; באופן טנטטיבי, המפקד הבא היה אמור להתקיים עשר שנים מאוחר יותר, על פי סטנדרטים שנקבעו על ידי האומות המאוחדות.<ref name="dt"></ref> עם זאת, המפקד התעכב כל הזמן מאז.

מפקד האוכלוסין של 2001 רשם את אוכלוסיית אוקראינה על 48,457,100 איש.<ref></ref> עד מאי 2021, מספר האוכלוסייה ירד ל-41,442,615 (לא כולל קרים וסבסטופול).<ref name="ukrstat_population"></ref>

== רקע ==
בספטמבר 2013 ממשלת אזרוב השנייה קבעה את תאריך המפקד ב-2016. בדצמבר 2015, ממשלת יאצניוק השנייה דחתה את תאריך המפקד לשנת 2020.

באוקטובר 2019, שירות הסטטיסטיקה הממלכתי של אוקראינה אישר כי המפקד הלאומי מתוכנן להתקיים בין 10 בנובמבר ל-23 בדצמבר 2020. אבל באפריל 2020 מזכיר קבינט השרים אולה נמצ'ינוב אישר שבשנת 2020 לא יתקיים מפקד אוכלוסין באוקראינה וכנראה גם לא ב-2021 כי המפקד נחשב ל"תענוג יקר". נמצ'ינוב הצהיר בדצמבר 2020 כי המפקד הבא באוקראינה מתוכנן לשנת 2023. 

לאחר הפלישה הרוסית לאוקראינה ב-2022 נדחה המפקד למועד בלתי ידוע לאחר המלחמה.<ref></ref>
== קישורים חיצוניים ==
* 
== הערות שוליים ==

קטגוריה:2023 באוקראינה
קטגוריה:אוקראינה: דמוגרפיה
קטגוריה:מפקדי אוכלוסין